open-index/open-wikipedia-markdown huggingface dataset:
Jason Gedrick

**Jason Michael Gedrick** (født 1965) er en amerikansk skuespiller som er kjent for sitt arbeid i TV-seriene *[[Murder One]]* og *[[Boomtown]]*, samt fra spillefilmen *[[Iron Eagle]]*.

## Liv og virke
Gedrick begynte på sin karriere som statist i kjente filmer som *[[Bad Boys (1983)|Bad Boys]]* (1983) og *[[Risky Business]]* (1983). Etter sine roller i *[[The Heavenly Kid]]* (1985), *[[Iron Eagle]]* (1986), *[[Promised Land (film)|Promised Land]]* (1987) med regissør Michael Hoffman, *[[Iron Eagle II]]* (1988 i en ikke kreditert rolle for de første minuttene av filmen), *[[Born 4th of July]]* (1989), *[[Backdraft]]* (1991) og *[[Crossing the Bridge]]* (1992), dukket Gedrick opp i TV-serier som *[[Class of '96]]* (1993) og *[[Sweet Justice]]* (1994). I 1994 spilte Gedrick i filmen *[[The Force]]* sammen med Yasmine Bleeth og Kim Delaney.

Gedricks gjennombrudd var i Steven Bochcos nybrottsserie *[[Murder One]]* fra 1995. Serien fulgte rettssaken mot Gedricks rollefigur som i filmen er anklaget for å ha myrdet en 15 år gammel jente. I serien spilte også flere andre skuespillere som senere ble store filmstjerner.

Gedricks neste store filmprosjekt var den tre timer lange TV-filmen *[[The Third Twin]]*, en thriller fra 1997 som var basert på en bestselgende roman fra 1996 av den britiske forfatteren Ken Follett. Gedrick spiller en ansatt på et universitet som blir anklaget for voldtekt, og vennen hans oppdager senere at han ikke bare har en tvilling – men faktisk flere tvillinger som ble klonet av en ond millionær som drev med biomedisinsk teknologi.

Gedrick fikk roller i TV-serier som *[[EZ Streets]]* (1996), *[[Falcone]]* (2000) og *[[The Beast]]* (2001). Ingen av disse seriene ble særlig store suksesser. I 1999 hadde han også flere gjesteroller i serien *[[Ally McBeal]]*. I 2003 spilte Gedrick den beryktede voldtektsmannen Andrew Luster i en Lifetime-film basert på hans rettssak, *[[A Date with Darkness]]*. Han spilte også i *[[Frustrerte fruer]]* sesong 3 og 4 på ABC-kanalen.

I 2011 hadde han rollen som doktor J.D. Aldridge i TV-serien *Necessary Roughness*, en tidligere professor og mulig kjærlighetsinteresse for seriens kvinnelige hovedrolle Callie Thorne. Gedrick hadde også en rolle i filmen *Hidden Places* i 2006 sammen med Sydney Penney og Shirley Jones, en film produsert av Hallmark Entertainment.

## Privat liv
Gedrick er skilt fra Dana Lavas og far til tre sønner, Jian (f. 1991), Garrett (f. 1993) og Ty (f. 1995). Han er har tidligere bodd i Brooklyn Heights i New York. Gedrick gikk på Gordon Tech High School i Chicago og Drake University i Des Moines i Iowa. Gedrick inngikk et samarbeid med baseball-spiller Ken Caminiti (før hans død) og hockey-spiller Mario Lemieux om å åpne en ny sigarbar som het Ashes Cigar Club på Wall Street.

## Referanser


## Eksterne lenker
*
Puka kommune

**Puka kommune** er en tidligere landkommune i Valga fylke i Estland. Kommunen lå helt nord i fylket vest for byen Otepää, og administrasjonssenteret var landsbyen Puka. Kommunen hadde cirka 1&nbsp;850 innbyggere og et areal på 201&nbsp;km². Folketallet var stabilt eller økende.

De største tettstedene var Puka med 737 innbyggere og jernbane-forbindelse nordover til Tartu og sørover til Valga. Andre landsbyer er Kuigatsi og Rebaste. Lengst øst i kommunen reiser høydedraget *Otepää* seg og strekker seg nesten 20 km sørøstover og inn i nabokommunen Otepää. 

Kunstneren Erich Karl Hugo Adamson (1902-68), bedre kjent under kunstnernavnet *Adamson-Eric*, besøkte ofte småbyen Puka ved Tartu-Riga-jernbanen, og malte flere landskapsmalerier herfra. I området går mange vandreruter innover i Otepää-fjellene i øst eller ned langs elven Väike Emajõgi i vest.

Ved landsbyen Jögeveste ligger mausoleet til general Barclay de Tolly, som stod i spissen for erobringen av Paris under Napoleonskrigene.

## Referanser


## Eksterne lenker
*
Põdrala kommune

**Põdrala kommune** er en tidligere landkommune i Valga fylke i Estland, på grensen til Latvia. Kommunen lå helt nordvest i fylket og administrasjonssenteret var landsbyen Põdrala. Kommunen hadde cirka 850 innbyggere og et areal på 127&nbsp;km². Folketallet var sterkt fallende. 

Det største tettstedet var Põdrala med ca 150 innbyggere.

## Referanser


## Eksterne lenker
*
Sangaste kommune

**Sangaste kommune** er en tidligere landkommune i Valga fylke i Estland. Kommunen lå øst i fylket og administrasjonssenteret var landsbyen Sangaste. Kommunen hadde cirka 1&nbsp;460 innbyggere og et areal på 145&nbsp;km². Folketallet var svakt fallende. 

Det største tettstedet er Sangaste med 238 innbyggere. Stedet er nevnt allerede 1272, og er kjent for Sangaste slott. Her ble Friedrich Wilhelm Rembert von Berg (1793–1874) – senere generalguvernør for Finland, født.

## Referanser


## Eksterne lenker
*
Õru kommune

**Õru kommune** er en tidligere landkommune i Valga fylke i Estland. Kommunen lå midt i fylket og administrasjonssenteret var landsbyen Õru. Kommunen hadde cirka 550 innbyggere og et areal på 105&nbsp;km². Folketallet var svakt fallende. 

Det største tettstedet var Õru med 170 innbyggere. 

## Referanser


## Eksterne lenker
*
Tõlliste kommune

**Tõlliste kommune** er en tidligere landkommune i Valga fylke i Estland, på grensen til Latvia. Kommunen lå helt sør i fylket og administrasjonssenteret var landsbyen Laatre. Kommunen hadde cirka 1&nbsp;750 innbyggere og et areal på 194&nbsp;km². Folketallet var sterkt fallende. 

De største tettstedene var Tsirguliina med 535 innbyggere og Laatre med 251 innbyggere. 

## Referanser


## Eksterne lenker
*
Jamaica Inn

**Jamaica Inn** er et kjent vertshus som ligger i Bodmin Moor, Cornwall i England. Bygget ble oppført i 1750 og ble kjent langt utenfor England etter at Daphne du Maurier brukte stedet som smugglerbase i hennes roman *[[Jamaicakroen]]* fra 1936 (som senere ble *Jamaicakroen*, samt en TV-serie med Jane Seymour).  

Stedet var i en periode eid av den kjente krimforfatteren Alistair McLean.

## Referanser
Lone Scherfig

**Lone Scherfig** (født 1959) er en dansk filmregissør og manusforfatter. Hun studerte filmvitenskap på Université Paris-Sorbonne i Paris i 1976, og ble uteksaminert som regissør fra Den Danske Filmskole i 1984 med avgangsfilmen *[[Den onde cirkel]]*.

Hun debuterte som regissør av en spillefilm med *[[Kajs fødselsdag]]* i 1991. Deretter arbeidet hun med en del TV-serier, blant annet på *[[Taxa (TV-serie)|Taxa]]*. Sitt gjennombrudd fikk hun med dogmefilmen *[[Italiensk for begynnere]]* fra 2000, hvor hun hadde regi og hadde skrevet manus. Filmen har blant andre Anders W. Berthelsen, Peter Gantzler, Anette Støvelbæk og Ann Eleonora Jørgensen på rollelisten. Filmen vant Sølvbjørnen på Filmfestivalen i Berlin i 2001.

I 2002 kom *[[Wilbur Wants to Kill Himself]]* og i 2009 regisserte hun filmen *[[An Education]]*, som i 2010 ble nominert til Oscar for beste film. Filmen ble dessuten nominert i kategoriene beste kvinnelige hovedrolle og beste manuskript. Scherfig ble imidlertid ikke direkte nominert selv, ettersom hun ikke er medprodusent for filmen.

For fjernsyn har hun blant annet regissert en rekke avsnitt av seriene *[[Flemming & Berit]]*, *Taxa* og *[[Ved Stillebækken]]*; den siste bygger på en roman av den danske forfatteren Morten Korch. Hun regisserte dessuten episode 11 av T-serien *[[Krøniken]]* i 2005.

## Familie
Lone Scherfig er datter av direktør Ole Scherfig og bestyrer ved Det kongelige teaters balletskole Lise Scherfig. Hun er søster til teaterregissør Vibeke Wrede og til direktør Christian Scherfig. Hennes onkel på farssiden er forfatteren og maleren Hans Scherfig.

## Filmografi
### Filmer
* *[[The Kindness of Strangers]]* (2019), regi og manus
* *Den allvarsamma leken* (2016), manus
* *The Riot Club* (2014), regi
* *[[One Day]]* (2011), regi
* *An Education* (2009), regi
* *[[Hjemve]]* (2007), regi og manus
* *Wilbur Wants to Kill Himself* (2002), regi og manus
* *Italiensk for begynnere* (2000), regi og manus
* *[[Når mor kommer hjem]]* (1998), regi og manus
* *[[Den gode lykke]]* (1993), regi
* *Kajs fødselsdag* (1990), regi
* *[[Margrethes elsker]]* (1987), regi og manus
 
### TV-serier
* *[[Dag og natt (TV-serie)|Dag og natt]]* (2022) regi og manus
* *[[Krøniken]]* (2005) regi, 1 episode
* *Ved Stillebækken* (1999), regi og manus
* *[[Taxa (TV-serie)|Taxa]]* (1997/98), regi og manus, 2 episoder
* *[[Flemming og Berit]]* (1994), regi

## Priser (utvalg)
* 2018: Æres-Bodil
* 2017: Nordic Honorary Dragon Award
* 2001: Sølvbjørnen
* 2001: Robertprisen for årets manuskript for *Italiensk for begynnere*

## Noter

## Referanser

 
 



## Eksterne lenker
*
Sportsåret 1921

**Sportsåret 1921** er en oversikt over hendelser, resultater, fødte og avdøde personer med tilknytning til sport i 1921.

## Hendelser
*Frösö IF grunnlegges
*Idrettsarenaen Rimnersvallen innvies i Uddevalla.
*Skellefteå AIK grunnlegges
### Bandy
#### [[NM i bandy 1921|NM]]
*Finaleresultat: Trygg-Ready 1-0
### Boksing
#### [[Norgesmesterskapet i boksing 1921|NM]]
*Kongepokalen var satt opp i weltervekt og ble vunnet av Aage Steen.
### Fotball
*Frigg blir norgesmester (cupmester) i fotball etter å ha slått Odd 2–0 i finalen.
*Tottenham vinner FA-cupen
*Burnley blir engelsk ligamester
*16. oktober – IFK Eskilstuna blir svensk mester etter finaleseier med 2–1 over IK Sleipner. Kampen spilles på Stockholms stadion.
*Örgryte IS vinner Den svenske serien.
*Akademisk Boldklubb vinner dansk mesterskap i fotball.

### Langrenn
#### Svenske mesterskap
*Anders Persson, Bollnäs GIF vinner 30&nbsp;km for fjerde gang. Hudiksvalls IF vinner lagkonkurransen.
*Per-Erik Hedlund, Särna SK vinner 60&nbsp;km. IFK Norsjö vinner lagkonkurransen.

### Ishockey
*Den første ishockeykampen spilles i Sverige. Uppsalakamraterna slår Berliner SC 4-1 foran 2&nbsp;022 tilskuere på Stockholms Stadion den 30. januar.
*EM i ishockey spilles i Sverige. Bare to lag deltar. Sverige slår Tsjekkoslovakia med 7-4 på Stockholms Stadion den 23. februar.
*27. mars MODO Hockey grunnlegges.

## Rekorder
### Friidrett
*21. april – Charles Paddock, USA forbedret verdensrekorden på *100 m* til 10,4 sek
*22. juni – Paavo Nurmi, Finland forbedret verdensrekorden på *10 000 m* til 30.40,2 min
*21. juli – New York Athletic Club, USA forbedret verdensrekorden på *4 x 200 m* til 1.27,4 min
*23. juli – Edwin Gourdin, USA forbedrer verdensrekorden i *lengdehopp* til 7,69 m

## Fødsler
*8. februar – Sixten Isberg, svensk alpinist (død 2012)
*10. februar – Maggi Kvestad, norsk skøyteløper (død 2004)
*21. mars – 
**Paco Godia, spansk racerbilfører
**Bengt Grive, svensk journalist og TV-sportskommentator
*12. mars – Joe Fagan, engelsk fotballtrener (død 2001)
*3. mai – Sugar Ray Robinson, amerikansk bokser (død 1989)
*13. mai – Else Marie Christiansen, norsk skøyteløper (død 2017) 
*7. juli – Ezzard Charles, amerikansk bokser
*11. juli – Petter Hugsted, norsk skihopper (død 2000)
*1. august – Jack Kramer, amerikansk tennisspiller
*4. august – Maurice Richard, *The Rocket*, kanadisk ishockeyspiller
*12. oktober – Jaroslav Drobný, tsjekkoslovakisk tennis– og ishockeyspiller (død 2001)
*19. oktober – Gunnar Nordahl, svensk fotballspiller (død 1995)

## Dødsfall
…

## Referanser
Avisåret 1921

**Avisåret 1921** er en oversikt over etableringer, nedleggelser, hendelser, prisvinnere og personer med tilknytning til aviser i 1921.

## Hendelser

## Opprettelser

## Nedleggelser
*Målbladet (avis) *[[Spegjelen]]* som ble etablert i 1911 legges ned.

## Fødsler

## Dødsfall
…

## Referanser
PG Stølen & The Riders of Good News

**PG Stølen & The Riders of Good News** er et norsk country-gospel-band etablert i 1987 av Per Gunnar Stølen, Frank Roar Fjellvang, Svein Egil Sund, Harald Eikeland og Rune Pedersen. Tom Georg Rødland ble med i 1988. Bandet var i sin mest aktive periode i 1989–1991 der utgivelsen *Going to the Promised Land* i 1990 ble sentral for bandets popularitet inntil oppløsningen i 1994.

## Medlemmer
### Siste besetning
* Per Gunnar Stølen – sang
* Frank Roar Fjellvang – bass, sang
* Harald Eikeland – gitar
* Svein Egil Sund – gitar
* Tom Georg Rødland – keyboard
* Rune Pedersen – trommer

## Diskografi
### Album
**[[Going to the Promised Land]]* (1990)

## Duoen PG & Frank
Per Gunnar Stølen og Frank Roar Fjellvang dannet duoen **PG&Frank**. De etablerte  bandet PG Stølen & The Riders of Good News sammen med Svein Egil Sund, Harald Eikeland og Rune Pedersen i 1987. PG&Frank fortsatte samarbeidet med Stølen/Fjellvang Band som ga ut albumet *One Step Away* i 1995. Temaplaten *Laksefeber* ble utgitt som et sideprosjekt i 1999. Deres siste utgivelse er *Chasing the Wind* (2009) som delvis ble innspilt i Brenham, Texas med John Beland som produsent og medmusiker.

### Diskografi
* *Chasing the Wind* (2009, egenutgitt, 13 spor)
Haanja kommune

**Haanja kommune** er en tidligere landkommune i Võru fylke i Estland, langs grensen til Latvia. Kommunen lå sør i fylket og administrasjonssenteret var småbyen Haanja. Kommunen hadde cirka 1&nbsp;180 innbyggere og et areal på om lag 170&nbsp;km². Folketallet var svakt fallende. 

Det største tettstedet var Haanja med ca 150 innbyggere. 

## Referanser


## Eksterne lenker
*
Skogvinduedderkopp

**Skogvinduedderkopp** (*Amaurobius fenestralis*) er en av edderkoppene i gruppen (familien) vinduedderkopper (Amaurobiidae), som tilhører undergruppen Entelegynae i gruppen Araneomorphae. 
 
## Utseende
Skogvinduedderkopp er en ganske kraftig edderkopp, vanligvis mellom 6 og 8 millimeter lang, eller litt større. På forkroppen er den fremste «hode-delen» tydelig avgrenset fra resten. Den har åtte øyne fordelt på to tverr-rader. Beina er ringet, vekselvis lyse og mørke. Bakkroppen er eggformet med en mørk tegning i midten, som kan minne om et vindu, derav det norske navnet.

## Levevis
Skogvinduedderkopp produserer såkalt cribellat silke, en svært fintrådet, krusete og blålig silke. Den lager et skjulested  og rundt dette er svært uryddig, ikke klebrig spinn. Et byttedyr (insekt) som beveger seg inn i det, vil svært lett vikle seg inn i de fine trådene. Spinnene lages om natten, men edderkoppen henter byttedyr til alle tider.

Hunnene holder seg stort sett ved spinnet sitt, hannene vandrer ofte rundt på leting etter hunner. Han kommer i kontakt med hunnen i skjulestedet, ved å tromme på nettet med palpene og bakkroppen. Etter paringen legger hunnen et sett med egg i inngangen til skulestedet, deretter dør hun vanligvis, og blir senere spist av de nyklekte ungene, som deretter sprer seg. Nettene kan finnes rundt hull i murer og barken på trær, under steiner og mellom løvstrø.

## Utbredelse
Skogvinduedderkopp er utbredt i Europa og Sentral-Asia. Finnes i Norge.

## Litteratur
* Roberts, M.J. (1995) Spiders of Britain & Northern Europe. Harper Collins. ISBN 0-00-219981-5

## Eksterne lenker
* 
* Glenn Halvor Morka: Edderkoppkroken. Nettside om norske edderkopper, med mange bilder
Antsla kommune

**Antsla kommune** er en landkommune i Võru fylke i Estland, nær grensen til Latvia. Kommunen ligger vest i fylket og administrasjonssenteret er småbyen Antsla. Kommunen har cirka 4&nbsp;478 innbyggere (2019) og et areal på om lag 411&nbsp;km². Folketallet er svakt fallende. 

Det største tettstedet er den ikke-autonome småbyen Antsla med 1&nbsp;577 innbyggere, etterfulgt av Kobela med 428 innb., og Vane-Antsla med 221 innbyggere. 

I kommunen er kildene til elva Mustjõgi, som renner vestover mot områdene like øst for grensebyen Valga. 

## Referanser


## Eksterne lenker
*
Frank Roar Fjellvang

**Frank Roar Fjellvang** (født 1965) er en norsk sanger, låtskriver, gitarist og bassist. Kommer fra Kristiansand. Han spilte i country-gospel-bandet PG Stølen & The Riders of Good News fra 1986 til 1994, i Stølen/Fjellvang Band i perioden 1994&ndash;1997, og er fra 1998 medlem av duoen PG&Frank.

## Referanser
Lasva kommune

**Lasva kommune** er en tidligere landkommune i Võru fylke i Estland, ikke så langt vest for grensen til Russland. Kommunen lå nordøst i fylket og administrasjonssenteret var Lasva. Kommunen hadde cirka 1&nbsp;750 innbyggere og et areal på om lag 172&nbsp;km². Folketallet var stabilt. 

Det største tettstedet var Lasva med 482 innbyggere. 

## Referanser


## Eksterne lenker
*
Morten Korch

**Morten Luther Gudmund Korch** (født 17. januar 1876 i Over Holluf ved Odense, død 8. oktober 1954) var en dansk forfatter. Han var den mest leste forfatteren i Danmark i sin samtid.

Korch var handelsutdannet og arbeidet blant annet som grossist, forlegger og teglverksarbeider, men fra 1916 viet han sig til forfatterskapet. Han fortsatte likevel som forlegger ved siden av.

Han utga i alt 123 titler, solgte over 6 millioner eksemplarer bare i Danmark og mottok i 1937 Ridderkorset av Dannebrogordenen. Han var en folkekjær forfatter, hvis foretrukne miljø var det gammeldagse landbruket, småindustrien og kjøpmannsgården, alle godt forankret i tradisjonene. Typisk for bøkene er at det før-industrielle, tradisjonsbundne Danmark på en eller annen måte forstyrres av et element utenfra. Generelt er handlingsforløpene bygget opp på samme måte som det klassiske eventyr (ro-uro-ro). Persontegningene er «flate», og problemene skildres som kampen mellom det gode og det onde, som dog alltid ender lykkelig. Stilen i Korchs bøker kan likevel ikke karakteriseres som eventyrlig eller fantastisk. Morten Korch var av natur konservativ og patriarkalsk, og trodde på konservative, kristne moralbegreper.

Morten Korch omtales i boken Det 20. århundrede - De 100 mest betydningsfulde personer i Danmark..

## Film
Flere filmselskaper forhandlet i femten år om retten til å filmatisere Morten Korchs romaner. I 1950 laget ASA Film og Alice O'Fredericks en film basert på romanen *[[De røde heste]]*, og dette ble en av danmarkshistoriens største kinosuksseser: 2,5 millioner mennesker valfartet til kinoene for å se filmen.

## Bibliografi

## Morten Korch på film og fjernsyn
### Liste over bøker av Morten Korch som har blitt filmatisert

* De røde heste fra 1950
* Mosekongen fra 1950
* Det gamle guld fra 1951
* Det store løb fra 1952
* Fløjtespilleren fra 1953
* Flintesønnerne fra 1956
* Vagabonderne på Bakkegården fra 1958
* Det skete på Møllegaarden fra 1960
* Der brænder en ild fra 1962
* Kampen om Næsbygaard fra 1964
* Næsbygaards arving fra 1965
* Krybskytterne på Næsbygaard fra 1966
* Brødrene på Uglegaard fra 1967
* De røde heste fra 1968 *(ny versjon)*
* Manden på Svanegaarden fra 1972
* Fætrene på Torndal fra 1973
* Sønnen fra Vingården fra 1975
* Affæren i Mølleby fra 1976
* Fruen på Hamre fra 2000

### TV-serie
I 1999-2000 ble det produsert en dansk TV-serie i elleve episoder over en bok av Morten Korch. Serien *[[Morten Korch - Ved Stillebækken]]* ble regissert av Lone Scherfig, og den hadde premiere på dansk TV i 2000.

## Referanser


## Litteratur
* Maria Rytter, *Den ukendte Morten Korch – Dagbøger, breve og optegnelser fra 1876 til 1914*, Høst og Søn, 2000. ISBN 87-14-29526-1.
* Litteraturhåndbogen 1995, Gyldendal

## Eksterne lenker
*
Mõniste kommune

**Mõniste kommune** er en tidligere landkommune i Võru fylke i Estland, langs grensen til Latvia. Kommunen lå sørvest i fylket og administrasjonssenteret var Mõniste. Kommunen hadde cirka 1&nbsp;020 innbyggere og et areal på om lag 189&nbsp;km². Folketallet var sterkt fallende. Gjennom kommunen renner elva Mustjõgi, som flommer over om våren.

Det største tettstedet var Mõniste med ca 150 innbyggere, og her ligger også godset Mõniste. Her å kommuneadministrasjonen, et bibliotek og et lite sykehus. I landsbyen Kuutsi i sørvest finnes et lite museum, og den lokale skolen. Maleren Karl Burmann (1914–2001) har skildret gårdene og landskapet i kommunen. Den lokale sandsteinen i kommunen er godt bygningsmateriale, og mange gårdsbygg er konstruert med denne. 

Tidligere gikk en smalsporet jernbane gjennom kommunen, mellom byene Valga og Gulbene. Den ble demontert i 1971, men man kan fortsatt kjøre bil der hvor sporet engang gikk. På latvisk side kan man fortsatt reise med den samme jernbanen, fra byen Alüksne.

## Vennskapsbyer
*  Kaavi, Finland

## Referanser


## Eksterne lenker
*
Rõuge kommune

**Rõuge kommune** er en landkommune i Võru fylke i Estland, såvidt i berøring med grensen til Latvia. Kommunen ligger midt i fylket og administrasjonssenteret er Rõuge. Kommunen har 5&nbsp;427 innbyggere (2019) og et areal på om lag 933&nbsp;km². Folketallet er fallende. 

Det største tettstedet er Rõuge med 457 innbyggere. 

## Referanser


## Eksterne lenker
*
Sõmerpalu kommune

**Sõmerpalu kommune** er en tidligere landkommune i Võru fylke i Estland. Kommunen lå nord i fylket og administrasjonssenteret var Sõmerpalu. Kommunen hadde cirka 1&nbsp;850 innbyggere og et areal på om lag 182&nbsp;km². Folketallet var merkbart fallende. 

Det største tettstedet var Sõmerpalu med 416 innbyggere, fulgt av Osula med 374 innb. 

## Referanser


## Eksterne lenker
*
Urvaste kommune

**Urvaste kommune** er en tidligere landkommune i Võru fylke i Estland. Kommunen lå nordvest i fylket og administrasjonssenteret var Urvaste. Kommunen hadde cirka 1&nbsp;400 innbyggere og et areal på om lag 140&nbsp;km². Folketallet var fallende. 

Det største tettstedet var Urvaste med ca 150 innbyggere. 

## Referanser


## Eksterne lenker
*
Meremäe kommune

**Meremäe kommune** er en tidligere landkommune i Võru fylke i Estland, langs grensen til Russland. Kommunen lå helt øst i fylket og administrasjonssenteret var Meremäe. Kommunen hadde cirka 1&nbsp;100 innbyggere og et areal på om lag 172&nbsp;km². Folketallet var sterkt fallende. 

Det største tettstedet var Meremäe med ca 150 innbyggere. 

Kommunen var en del av landskapet Setumaa, som har en russisk-ortodoks, estisk-talende befolkning (setu).

## Referanser


## Eksterne lenker
*
Vastseliina kommune

**Vastseliina kommune** er en tidligere landkommune i Võru fylke i Estland, langs grensen til Russland. Kommunen lå sørøst i fylket og administrasjonssenteret var Vastseliina. Kommunen hadde cirka 2&nbsp;200 innbyggere og et areal på om lag 223&nbsp;km². Folketallet var økende. 

Det største tettstedet var Vastseliina *alevik* med 715 innbyggere. 

Kommunen er en del av landskapet Setumaa, med russisk-ortodoks estisk-talende befolkning. Allerede på 1300-tallet anla de russiske prinsene av Pskov en grensefestning i den eldgamle landsbyen Izborsk (estisk: *Irboska*), øst i Setumaa. Den tyske biskopen av Tartu anla en tilsvarende festning i Vastseliina, vest i Setumaa-landskapet.

Olympisk gullmedaljevinner i bryting (1924), Eduard Pütsep, ble født i landsbyen Vastseliina.

## Referanser


## Eksterne lenker
*
Võru kommune

**Võru kommune** er en landkommune i Võru fylke i Estland, langs grensen til Russland. Kommunen ligger nord i fylket og administrasjonssenteret er den selvstendige bykommunen Võru, som geografisk sett ligger midt inne i landkommunen og som Võru kommune helt omslutter. Kommunen har cirka 10&nbsp;700 innbyggere (2019) og et areal på om lag 952&nbsp;km². Folketallet er fallende. 

Det største tettstedet er forstedene til byen Võru (14.261 innbyggere). I selve landkommunen er de større tettsteder Parksepa (707 innb), Väimela (700 innb), Kose (597 innb), og Puiga (370 innb).

Landskapet er preget av innlandsisen og har en rekke innsjøer, og stor variasjon med skogdekte fjell, myrområder og jorder. De største er Vagulajärv og Tamulajärv like vest for Võru by. Mer kjente er derimot innsjøene lengre sørøst ved småbyen Kose, som blant andre maleren Konrad Mägi (1878-1925) avbildet. Og enda lengre sørøst ligger Kütiorg med Kütiorgdalen, en dyp urstrømdal gravd ut av smelteelver fra innlandsisen i siste istid. Det er den mest dramatiske dalen i Sør-Estland, og utgjør et eget naturreservat som gjennomstrømmes av den lille elva Isknä. Denne dalen er kjent fra landskapsmaleriene til Valdur Ohakas (1925-1998) som levde her fra 1960-årene, inntil et utbyggingsprosjekt drev ham til å flytte til Märjamaa lengre nord på 1990-tallet.

## Referanser


## Eksterne lenker
*
Naim Terbunja

**Naim Terbunja** (født 28. september 1984 i Priština), Kosovo er en svensk amatørbokser, som konkurrerer i vektklassen mellomvekt. Terbunja har ingen større internasjonale resultater, og fikk sin olympiske debut da han representerte Sverige under Sommer-OL 2008. Her ble han slått ut i første runde av Matvey Korobov fra Russland i vektklassen **[[Boksing under Sommer-OL 2008 – Mellomvekt|mellomvekt]]**. Han deltok også i Junior-VM 2002 der han tok bronsen.

## Eksterne lenker
*
Jens Lundqvist

**Jens Mikael Lundqvist** (født 29. august 1979 i Söderhamn) er en svensk bordtennisspiller. Under Sommer-OL 2008 i Beijing representerte han Sverige, der han røyk ut i gruppespillet i lag bak Kinesisk Taipei og Sør-Korea. Han tapte også i første runde i den individuelle konkurransen mot William Henzell fra Australia.

## Referanser


## Eksterne lenker
*
Caroline Jönsson

**Caroline Jönsson** (født 22. november 1977 i Lund) er en svensk tidligere profesjonell fotballspiller. Hun spilte målvakt, og var også en del av det svenske landslaget. Hamidou har spilt for flere andre klubber i sin karriere, blant annet LdB Football Club og Malmö FF fra Sverige. 

Hun ble tatt ut til å representere Sverige under Sommer-OL 2008 i Beijing, Kina.
## Referanser


## Eksterne lenker
*
Kristin Hammarström

**Anna Kristin Hammarström** (født 29. mars 1982 i Glanshammar) er en svensk tidligere fotballspiller. Hammarström, som var keeper, spilte for de svenske klubbene KIF Örebro DFF og Kopparbergs/Göteborg FC, samt Sveriges kvinnelandslag i fotball, inntil hun i 2013 la opp.

## Referanser

## Eksterne lenker
*
Karolina Westberg

**Karolina Westberg** (født 16. mai 1978 i Kristianstad) er en svensk profesjonell fotballspiller som spiller for den svenske fotballklubben Umeå IK. Hun spiller forsvar, og er også en del av det svenske landslaget. Westberg har spilt for flere andre klubber i sin karriere, blant annet Malmö FF og Skillinge IF fra Sverige. 

Hun ble tatt ut til å representere Sverige under Sommer-OL 2008 i Beijing, Kina.

## Referanser


## Eksterne lenker
*
Helle Helle

**Helle Helle**, opprinnelig **Helle Olsen**, (født 1965) er en dansk forfatter. Hun debuterte offentlig med sin første novelle *Et blommetræ* i den danske avisen *[[Dagbladet Information]]* i 1987 under navnet Helle Krogh Hansen. Senere valgte hun å ta sin oldemors etternavn Helle, og det var under navnet Helle Helle hun utga sin første (aldri sjangerbestemte) (punkt)roman *Eksempler på liv* i 1993. 

Helle Helle er exam.art. i litteraturvitenskap fra Københavns Universitet og utdannet fra Forfatterskolen i København. Hun er kjent for sin avmålte, realistiske stemme og tematikk. Helle Helle har blant annet mottatt det danske Statens Kunstfonds treårige arbeidslegat. Bøkene hennes er oversatt til norsk, svensk, estisk, nederlandsk, tysk og tsjekkisk.

For boka *Rødby-Puttgarden* ble hun i 2005 tildelt Kritikerprisen, *Ned til hundene* ble i 2009 nominert til Nordisk råds litteraturpris og *Dette burde skrives i nutid* ga i 2011 Helle bokhandlerprisen De Gyldne Laurbær.

## Utdannelse
* 1984 Matematisk studentereksamen i Maribo Gymnasium
* 1985–1987 Grunnutdannelse i litteraturvitenskap ved Københavns Universitet
* 1989–1991 Forfatterskolen, København
* 1990–1995 Programleder og programmedarbeider på P4 i P1, Danmarks Radio.

## Bibliografi
* 1993 – *Eksempel på liv*, roman, ISBN 87-595-0354-8
* 1996 – *Rester*, noveller, ISBN 87-568-1365-1
* 1999 – *Hus og hjem*, roman, ISBN 87-568-1534-4
* 2000 – *Biler og dyr*, noveller, ISBN 87-568-1574-3
* 2002 – *Forestillingen om et ukompliceret liv med en mand*, roman, ISBN 87-568-1696-0
* 2003 – *Min mor sidder fast på en pind*, barnebok (sammen med Lars Nørgaard), ISBN 87-91192-32-3
* 2005 – *Rødby-Puttgarden*, roman, ISBN 87-638-0145-0
* 2008 – *Ned til hundene*, roman ISBN 978-87-638-0854-5
* 2009 – *En dejlig dreng*, novelle i *Copenhagen Noir* redigert av Bo Tao Michaëlis
* 2011 – *Dette burde skrives i nutid*, roman

## Norske utgivelser
Tolv av Helle Helles utgivelser har blitt oversatt til norsk, alle av Trude Marstein.
* 2001 – *Hus og hjem*
* 2002 – *Biler og dyr*
* 2003 – *Forestillingen om et ukomplisert liv med en mann*
* 2006 – *Rødby – Puttgarden*
* 2009 – *Ned til hundene*
* 2012 – *Dette burde skrives i nåtid*
* 2015 – *Hvis du vil*
* 2016 – *Hus og Hjem*
* 2016 – *Rødby - Puttgarden*
* 2020 – *de*
* 2023 – *BOB*
* 2024 – *Hafni forteller*

## Priser og utmerkelser (utvalg)
* 2003: Otto Rungs Forfatterlegat
* 2016: Det Danske Akademis Store Pris

## Referanser




## Eksterne lenker
* 
* 
*  Helle Helle på Litteratursiden.dk
*  Helle Helle på Bibliografi.dk
*  Bokanmeldelser på Bogrummet.dk
Hedvig Lindahl

**Hedvig Lindahl** (født 1983) er en svensk fotballspiller og er målvakt.

Lindahl har spilt for flere andre klubber i sin karriere, blant annet Kopparbergs/Göteborg FC, Linköpings FC og Malmö FF fra Sverige.

Hun ble tatt ut til å representere Sverige under Sommer-OL 2008 i Beijing, Kina.

Hun tok sølv under Sommer-OL 2016.

## Referanser


## Eksterne lenker
*
Magnus Petersson

**Magnus Petersson** (født 17. juni 1975 i Göteborg) er en svensk, profesjonell bueskyter. Peterssons største bragd er OL-sølvet fra Sommer-OL 1996 i Atlanta, der han tapte finalen mot Justin Huish fra USA. Petersson representerte også Sverige under Sommer-OL 2008, der han tapte sekstendelefinalen.

## Referanser


## Eksterne lenker
*
Frida Östberg

**Frida Östberg** (født 10. desember 1977 i Örnsköldsvik) er en svensk tidligere profesjonell fotballspiller som spilte store deler av sin karriere for den svenske fotballklubben Umeå IK. Hun spiller forsvar, og var også en del av det svenske landslaget.

Hun ble tatt ut til å representere Sverige under Sommer-OL 2008 i Beijing, Kina.
## Referanser


## Eksterne lenker
*
Lisa Dahlkvist

**Lisa Dahlkvist** (født 6. februar 1987 i Örebro) er en svensk profesjonell fotballspiller som spiller for den svenske fotballklubben KIF Örebro DFF. Hun spiller midtbane, og er også en del av det svenske landslaget. Dahlkvist har spilt for flere andre klubber i sin karriere, blant annet Adolfsbergs IK, Umeå IK og Tyresö FF fra Sverige, franske PSG og det norske toppserielaget Avaldsnes IL.

Hun ble tatt ut til å representere Sverige under Sommer-OL 2008 i Beijing i Kina. Lisa Dahlkvist ble også tatt ut i troppen som skulle representere Sverige i de Olympiske lekene i Rio de Janeiro i 2016.

## Øvrig
Hun er datter av fotballsspilleren Sven «Dala» Dahlkvist .
## Referanser


## Eksterne lenker
Lotta Schelin

**Charlotta Schelin** (født 27. februar 1984 i Stockholm) er en svensk profesjonell fotballspiller som spiller for FC Rosengård i Damallsvenskan.

Schelin spilte senior for Kopparbergs/Göteborg FC 2001–08 og ble toppscorer i Damallsvenskan 2006 og 2007. Derpå spilte hun  2008–16 for den franske fotballklubben Olympique lyonnais der hun vant toppdivisjonen Division 1 Féminine hvert eneste år og ble dens toppscorer i 2012–13 og 2014–15. Totalt fikk hun 225 mål på 224 kamper i Lyon.  Fem seiere i Coupe de France Féminine ble det også.  I 2016 gikk hun tilbake til svenska Damallsvenskan og FC Rosengård der hun umiddelbart vant Svenska cupen i fotboll för damer i 2016.

Hun er  også en del av Sveriges damelandslag i fotball og har en mengde medaljer fra ulike mesterskap. Hun tok sølv under Sommer-OL 2016.

## Referanser


## Eksterne lenker
*
Lalitavistarasutraen

**Lalitavistaraḥsūtraen** (devanagari: ललितविस्तर सूत्र, tibetansk: *rgya cher rol pa*) er en buddhistisk sūtra i 27 kapitler som omhandler livet til Buddha. Teksten er trolig fra det 1. århundre e.Kr. og har overlevd på sanskrit og i en tibetansk oversettelse, som ble foretatt av Jinamitra and Bandhé Yeshé Dé i det 8. århundre. Teksten ble oversatt fire ganger til kinesisk, hvorav den første og den tredje oversettelsen var gått tapt i året 730 e.Kr. Den eldste av de to bevarte oversettelsene ble foretatt av Dharmaraksha i året 308 e.Kr. i 8 bokruller og 30 kapitler under tittelen Fóshuō pǔyào jīng (佛説普曜經). Den andre ble oversatt av Divākara i året 683 e.Kr. i 12 bokruller og 27 kapitler under tittelen Fāngguǎng dà zhuāngyán jīng (方廣大莊嚴經).

Teksten var trolig opprinnelig basert på læresetningene til Sarvāstivāda, men ble etterhvert utvidet til å omfatte forestillinger om de tre kroppene (trikāya), såvel som idéer fra Yogācāra.

## Referanser
Kemal Kozarić

**Kemal Kozarić** (født 13. oktober 1956 i Sarajevo i daværende Jugoslavia) var sentralbanksjef i Bosnia-Hercegovinas sentralbank (Centralna Banka Bosne i Hercegovine – CBBH) fra 2005 til 2015. Han ble utnevnt til sentralbanksjef 1. januar 2005, og ble gjenvalgt i 2009. 

Kozarić er født i Sarajevo, der han også gikk grunnskole og videregående skole. Han fullførte sin utdanning ved Universitetet i Sarajevo i 1981, der han studerte økonomi og markedsføring. I september 2006 forsvarte han sin mastergradoppgave *«Perspectives of the Monetary Policy Model of Bosnia and Herzegovina on the Path towards the European Union»*, som ha han Mastergradtittelen. Den 11. februar 2009 forsvarte han også sin doktorgradsavhandling, som hadde tittelen *«Impact of Credit Growth on the Economic Development of Transitional Countries»*, som ga han Doktorgrad innen økonomi. 

Fra 1996 til 2000 var han finansminister i Sarajevo kanton, og i 2003 ble han utnevnt til visesentralbanksjef (*Vice Governor*) i sentralbanken, samtidig som han fikk plass i sentralbankens styre. Fra 1. januar 2005 har han vært sentralbanksjef, og 10. juni 2009 utnevnte sentralbankens styre (*CBBH Governing Board*) han til sentralbanksjef, for hans andre periode. 

I august 2015 tok Senad Softić over som sentralbanksjef.

## Referanser


## Eksterne lenker
* CBBH - ''President of the Governing Board / Governor Kemal Kozarić Ph.D.'' (arkivert)
Marv Wolfman

**Marvin A. «Marv» Wolfman** (født 13. mai 1946) er en amerikansk tegneserieforfatter. Han er mest kjent for å ha skrevet *Tomb of Dracula* (med Gene Colan), *[[Teen Titans]]* og *[[Crisis on Infinite Earths]]* (begge med George Pérez). Han har også skrevet for serier som *[[Superman]]*, *[[Batman]]* og *Vigilante*.

Wolfman har skapt en rekke tegneseriefigurer som stadig benyttes i Marvel og DCs tegneserieutgivelser: *[[Blade]]*, *Starfire*, *Cyborg*, *Deathstroke*, og *Tim Drake*, den tredje Robin.

## Referanser


## Eksterne lenker
* 
*
Everett Range

**Everett Range** er en forrevent, hovedsakelig isdekket fjellkjede i Antarktis, beliggende mellom Greenwellbreen og Ebbebreen i nordvestre Victoria Land. Fjellkjeden er om lag 95 kilometer lang og ble kartlagt av United States Geological Survey basert på flyfotografier tatt av United States Navy fra 1960 til 1963.

Den er navngitt etter orlogskaptein William H. Everett, US Navy, sjef for Antarctic Squadron Six (VX-6), 1962-63.

Blant fjellene i Everett Range er Mount Regina (2080 moh).

## Kilder
*
Lallemand Fjord

**Lallemand Fjord** er en fjord i Antarktis, beliggende øst for Arrowsmith Peninsula og langs den vestre siden av Antarktishalvøya. Den er over 48 kilometer lang og ble navngitt av Jean-Baptiste Charcot for den franske geografen Charles Lallemand. Fjorden begynner ved Sharpbreen og strekker seg hovedsakelig fra sør til nord, der den renner ut i Crystal Sound nær Detaille Island.

Haefelibreen, Finsterwalderbreen og Sharpbreen er tre isbreer som renner ut i fjorden.

## Kilder
*
Håvard Tjora

**Håvard Tjora** (født 1977) er en norsk sakprosaforfatter og lærer. Tjora ble kjent etter dokumentarserien *[[Blanke ark]]*, sendt på TVNorge høsten 2009. Han var også med i kompani Lauritzen i 2021. 

I TV-serien fulgte Tjora åtte ungdommer fra niendeklasse som ikke fant sin plass i skolesystemet, og lå etter i forventet skoleutvikling i forhold til læreplaner. Han bidro med tilpasset opplæring og tett oppfølging av elevene. Tjora var på den tiden lærer ved Tåsen skole i Oslo. Den første episoden hadde 456&nbsp;000 seere, noe som anses som svært godt.  I 2011 kom TVNorge med en oppfølger til Blanke ark, denne gangen omhandlet serien elever som hadde sluttet i videregående skole, og som skulle tilbake til skolen, eller ut i arbeid.

Etter TV-opptredenen har Tjora gitt ut seks bøker. Den første boken skrev han i 2009 sammen med Kjell Skogen og Mette Bunting. Den bygget mye på erfaringene fra TV-serien og fikk tittelen *Blanke ark. Råd og tips for foreldre med barn i skolen Praktisk leksehjelp, læringsstrategier og elevers rettigheter*. Året etter gav han ut boken *Mattemagi* på Kagge Forlag. Det er Norges mest solgte sakprosabok for barn noensinne. I 2012 mottok Tjora Mensa Norges pris for dokumentarserien *Blanke Ark.* I 2014 mottok han Jonasprisen fra Universitetet i Oslo, blant annet for å ha "*medvirket til et romsligere og mer tolerant samfunn, hvor menneskelig variasjon og personlige særtrekk vurderes som en berikelse og ikke som et problem.*"

I 2019 begynte han å jobbe med matematikkspillet Numetry, hvor han har ansvar for å utvikle det pedagogiske rammeverket. 

Håvard Tjora var i 2021 med i Kompani Lauritzen

## Bibliografi
* 2009: *Blanke ark. Råd og tips for foreldre med barn i skolen Praktisk leksehjelp, læringsstrategier og elevers rettigheter*, Høyskoleforlaget, Oslo, ISBN 9788276348378
* 2010: *Mattemagi*, Kagge Forlag, Oslo, ISBN 9788248910015
* 2013: *Verdt å vite fra grunnskolens pensum : samfunnsfag, historie, geografi, naturfag, fysikk, kjemi, biologi (1.–10. klasse)*, Kagge forlag, ISBN 9788248912200
* 2024: *Mattemat: En råsmart kokebok,* med Astri Horn Eriksen og Mari Dyrkorn Tjora, Tjora Forlag, ISBN 9788230367216

## Referanser


## Eksterne lenker
* 
*
EM på skøyter 1926, menn

**EM på skøyter 1926, herrer** ble avholdt på Stade de Mont Blanc i Chamonix, Frankrike den 23. til 24. januar 1926. Tittelforsvarer var østerrikeren Otto Polacsek, som i 1925 vant EM i Eisstadion Badrutts Park i St. Moritz, Sveits. Julius Skutnabb, Finland ble europamester ved å vinne 3 distanser.

Gjeldende verdensrekorder var 43,4 på 500 meter (Oscar Mathisen), 1&nbsp;500&nbsp;meter på 2.17,4 (Oscar Mathisen), på 5&nbsp;000&nbsp;meter på 8.26,5 (Harald Strøm) og 10&nbsp;000&nbsp;meter 17.22,6 (Oscar Mathisen).

Tidspoengene som vises i tabellen nedenfor ble ikke benyttet i rangeringen (utregningen ble først oppfunnet i 1928). 
 
## Sammenlagt


: * = med fall
: NC = ikke kvalifisert til 10 000 m
: NF = fullførte ikke
: NS = startet ikke
: DQ = diskvalifisert


## Eksterne lenker
*
Olha Lajuk

**Olha Lajuk** (ukrainsk: Ольга Лаюк, født 17. mai 1984 i Kyiv, Ukraina) er en ukrainsk håndballspiller som spiller for det ukrainske landslaget og for det tyrkiske klubblaget Muratpaşa. Hennes posisjon er høyre bakspiller. 

## Eksterne lenker
*
Jørn Kalvik

**Jørn Anton Kalvik** (født 1954) er en norsk vokalist.

## Musikalsk virke
Fra 1973 til 1981 spilte han i Bergens-bandene Tortilla Flat, After Eight og Tornerose.  

### Tornerose
I 1978 flyttet han til Oslo, og i 1979 deltok bandet Tornerose i finalen i NM i rock på Jordal Amfi, og ble nr. 2 etter å ha vunnet vestlandsfinalen. I november samme år spilte Tornerose i programmet *[[Halvsju]]* på NRK TV. Bandet opptrådte også i NRK TVs musikkmagasin *[[Videotek]]*.  

I 1980 ga Tornerose ut LP-en *Welcome to the City* på plateselskapet Talent Studio.   

Tornerose gjenoppsto sommeren 2021 i forbindelse med festivalen «Lægreidfest» i Sogndal.  

I 2024 gir de ut 'gjenglemte tapes' fra 1980-årene med nye sangpålegg på albumet, Tornerose III.  

### Big Spenders
Fra 1982 til 1987 var Kalvik vokalist i Vestfold-bandet Big Spenders og var vokalist på albumet *Shark Lookin*' fra 1986. Big Spenders ble gjenforent 25&nbsp;år senere, og begynte å gjøre sporadiske spillejobber i Østlandsregionen. 

### MOMS
I 1987 dannet Kalvik bandet MOMS (Masters Of Mixed Sessions) på utestedet Smuget i Oslo. Blant medlemmene i bandet var Frode Alnæs, Bjørn Jenssen,  Marius Müller og Ruphus-gitaristen Kjell Larsen. Flere av de øvrige medlemmene som var med fra starten, deriblant bassisten Sveinung Hovensjø og Jørn Kalvik, var med i MOMS frem til 2021. I 1989 ble trommeslageren Dag Kristoffersen også med i MOMS. Gitaristen Stein Bull-Hansen har også spilt i MOMS. I 2022 ble Hovensjø erstattet med Bjørn Enoksen. Høsten 2010 døde keyboardisten Tore Wennerød; han ble erstattet av Lorenzo Nardocci. MOMS er mest kjent for sine jam-sessions på Smuget i Oslo fra 1987 til 2002 samt for at de hvert år fra 2016 har spilt en gratiskonsert i Stensparken i Oslo. Jørn Kalvik markerte 50 år på musikkscenen under Stensparken-konserten i 2023.

### Annet
Kalvik har vært engasjert i bandene The Bones, Next To Nothing, Bislet Beatutleie og Club7-bandet Øl, Vin & Bayer og ble i 2016 engasjert i soul- og r&b-bandet Bergos Berme.

Hans bassbarytonstemme, som går over fire oktaver, ble brukt som voice-over for P5 Bergen lokalradio i perioden 2010–2013, og lokalradioen har også engasjert ham til å spille inn en rekke reklame-innslag. I 2025, etter å ha bodd 47 år i Oslo-regionen, brukes han også med østlandsk stemme, nå på Radio Metro. 

## Diskografi
### Tornerose
*1980: *[[Welcome to the City]]*
*1981: *[[Elevator]]*
*2024: Tornerose III
### Big Spenders
*1986: *[[Shark Lookin']]*
### Deltar på
* 1979: Continental Records: *[[NM for Rockeband 1979]]*
* 1985: Tobben & Ero: *[[En dans på nevroser]]*
* 1995: M.M. Records: *[[Du grønne dannede jul goddag]]*

## Referanser
Fjodor Sologub

**Fjodor Sologub** (russisk Фёдор Сологуб) (egentlig *Teternikov*, født , død 5. desember 1927) var en russisk symbolistisk forfatter, dramatiker, lyriker og essayist. Han var den første russiske dikter til å ta opp morbide, pessimistiske elementer karakteristiske for den europeiske *[[fin de siècle]]*-litteraturen og filosofien. Hans mest kjente roman, *Den lille djevel* (1907), tegner et pessimistisk bilde av en provinsby i moralsk forfall.

Sologub kom fra enkle kår og faren døde tidlig av tuberkulose, mens moren var analfabet. Etter at han tok eksamen ved lærerskolen i St. Petersburg i 1882, tok Sologub moren og søsteren med seg til Kresttsy, hvor han arbeidet som lærer og samtidig utga sine første arbeider.

## Referanser

## Eksterne lenker
* 
*
Allround-NM på skøyter 2011

**Allround-NM på skøyter 2011** ble avholdt 18. og 19. desember 2010 på Frogner stadion i Oslo. Arrangør er Oslo Skøiteklub. Kong Harald V og Oslos ordfører Fabian Stang var til stede lørdag 18. desember. Vinnere av mesterskapet ble Ida Njåtun fra Asker Skøyteklubb og Håvard Bøkko fra Hol Idrettslag.   

## Sammenlagt
### Kvinner
Tall bak tid er plassering. 

: b = tiden er banerekord
: p = tiden er personlig rekord
: NC = ikke kvalifisert til 5 000 meter
: DNF = ikke til mål
: DNS = ikke til start

### Menn
Tall bak tid er plassering. 

: b = tiden/poengsummen er banerekord
: p = tiden/poengsummen er personlig rekord
: s = tiden/poengsummen er sesongbeste
: m = manuell tid
: NC = ikke kvalifisert til 10000 meter
: DNF = ikke til mål
: DQ = diskvalifisert

## Eksterne lenker
* Oslo Skøiteklubs sider om NM
* Resultater på SpeedSkatingsNews
Museumsnytt

***Museumsnytt*** er et fagblad for museumssektoren i Norge. Tidsskriftet ble etablert i 1951, og er et aktualitetsblad for museums- og kulturinteresserte. Det inneholder blant annet anmeldelser, reportasjer og nyhetsstoff som angår museer og museumspolitikk. *Museumsnytt* er redaksjonelt uavhengig, redigeres etter Redaktørplakaten og er medlem av Fagpressen. 

Målgruppen er museumsansatte, museumsinteresserte, kulturbyråkrater og media. Bladet utgis av ABM-media AS og eies av OsloMet - storbyuniversitetet, Norges museumsforbund og Arkivforbundet. *Museumsnytt* ble tidligere utgitt av Norges museumsforbund. Utgiver er nå ABM-media AS, som eies av OsloMet - storbyuniversitetet, Norges museumsforbund og Arkivforbundet. ABM-media gir også ut fagbladet *[[Bok og Bibliotek]]* og nettidsskriftet TidsskriftetArkiv.no.

Magasinet kommer ut fire ganger i året i et opplag på rundt . Det inneholder anmeldelser, reportasjer, feature-  og bakgrunnsartikler.

*Museumsnytt* er støttet av Kulturrådet via ordningen for tidsskrift og kritikk. Ansvarlig redaktør er Ellen Lange.

## Referanser


## Eksterne lenker
*
Nathalie Hagman

**Nathalie Mari Hagman** (født 1991) er en svensk håndballspiller, som spiller for den franske klubben  og det svenske landslaget. Hun er venstrehendt og i angrep spiller hun enten på høyre kant eller høyre nier. Hun har tidligere spilt for  og  i Sverige, ,  og  i Danmark, og  i Romania.

## Karriere
I april 2017 undertegnet hun en kontrakt med den rumenske hovedstadsklubben , og spilte der fra sommeren 2017 til 2019.

## Privatliv
Hagman har gått idrettsfag på Farsta gymnasium og har en tvillingsøster, Gabrielle, som er et minutt eldre og som spiller for .

Hun var tidligere samboer med den danske håndballspilleren Kristina «Mulle» Kristiansen.

## Referanser


## Eksterne lenker
* 
*
Ida-Theres Nerell

**Ida-Theres Nerell** (født 18. april 1983 i Boden) er en svensk bryter som bryter i fristil i 55-kilosklassen. Under bryte-VM 2007 i Beku tok hun bronse i 55 kg. Nerell representerte Sverige under Sommer-OL 2008, der hun ble nummer fem etter å ha tapt bronsefinalen mot Tonya Verbeek fra Canada.

## Eksterne lenker
*
Jenny Fransson

**Jenny Fransson** (født 1987) er en svensk bryter som bryter i fristil i 72-kilosklassen. Under Bryte-EM 2008 i Tammerfors tok hun bronse i 72 kg foran Elvira Mursalova fra Aserbajdsjan. Fransson representerte Sverige under Sommer-OL 2008, hvor hun ble slått ut under kvalifiseringen.

## Referanser


## Eksterne lenker
*
Jalmar Sjöberg

**Jalmar Sjöberg** (født 31. mars 1985) er en svensk bryter som bryter i gresk-romersk stil i 120-kilosklassen super-tungvekt. Under Bryte-EM 2007 i Sofia tok han bronse bak Chassan Barojew fra Russland, noe som var hans tredje verdensmesterskapstittel. Sjöberg representerte Sverige under Sommer-OL 2008, der han ble nummer fem etter å ha tapt bronsefinalen mot Yuri Patrikeyev fra Armenia.

## Eksterne lenker
*
Sara Persson

**Sara Persson** (født 23. juni 1980 i Danderyd) er en svensk badmintonspiller. Hun har ingen større internasjonale mesterskapstitler, men kvalifiserte seg for VM i 2005 der hun tapte i andre runde mot Wang Chen fra Hongkong. Persson var tatt ut til å representere Sverige under Sommer-OL 2008, der hun røk ut i første runde mot Petja Nedeltsjeva fra Bulgaria. 

## Referanser


## Eksterne lenker
*
N.O. Young Fearnley

**Nils Olav Young Fearnley** (1881–1961) var en norsk godseier og forretningsmann innen treforedlings- og sagbruksindustri.

## Biografi
Han var sønn av skipsreder Thomas Fearnley d.e. og hustru Elisabeth Young og bror av skipsreder Thomas Fearnley d.y. Han giftet seg i 1906 med Ingeborg Heiberg, datter av Axel Heiberg. Parets yngste datter, Wanda, ble gift med skipsreder Dag Klaveness.

N.O. Young Fearnley var elev ved Handelshochschule Leipzig og deretter ved Vinterlandbruksskolen. Han fikk en allsidig opplæring innen trelasthandel og treforedlingsindustri i Skandinavia og England.

Fearnley var disponent ved Meraker Brug fra oppkjøpet i 1906 til 1912, deretter disponent ved Union Co. i Skien fra 1912 til 1919. Han hadde, sammen med resten av Fearnley-familien, betydelige eierinteresser i skogindustrien.

Han overtok Aas gård i Hakadal etter onkelen Jørgen Young i 1925. Han eide også 30&nbsp;000 mål skog og sagbruk ved Råsjøen i Nannestad, og 130&nbsp;000 mål skog med sagbruk og høvleri tilknyttet Holmen gård i Gjerstad og Treungen. Fearnley sørget for å gå over til planmessig foryngelseshogst. På Aas gård bygde han også opp en god storfebesetning og drev oppdrett av fullblodshester.

Fearnley var, mens han var disponent ved Union Co., formann i distriktsstyret og medlem av sentralstyret i Norsk Arbeidsgiverforening og hadde verv i flere bedrifter og organisasjoner i treforedlingsindustrien.

N.O. Young Fearnley var formann i Norsk Kennel Klub fra 1916 til 1924 og styreformann ved Norsk Folkemuseum fra 1920 til 1922.

## Referanser




## Eksterne lenker
*
Aquaman

**Aquaman** er en amerikansk superhelt og tegneserie startet av Mort Weisinger og Paul Norris i 1941 og som utgis av DC Comics. Serien gikk opprinnelig i heftet *More Fun Comics*, men gikk over til *Adventure Comics* i 1946. I 1961 fikk serien sitt eget hefte for første gang. *Aquaman* er en av få superheltserier som har vært utgitt kontinuerlig i en eller annen form siden 1940-årene. Mange forfattere og tegnere har jobbet med serien, bl. a. Bob Haney, George Kashdan, Ramona Fradon, Jim Aparo, Robert Bernstein, Keith Giffen, Nick Cardy og Peter David.

## Referanser